پاکستانی لوک

**پاکستانی لوک**، پاکستان دے شہری نیں۔ 2017ء دی پاکستانی مردم شماری دے مطابق، پاکستان دی آبادی 213 ملیئن توں زیادہ سی، جو ایہنوں دُنیا دا پنجواں سبھ توں زیادہ آبادی والا ملک بناؤندی اے۔ پاکستانیاں دی اکثریت مقامی طور تے ہند ایرانی خاندان (انڈو-آریائی تے ایرانی ذیلی خاندان) توں تعلق رکھن والیاں زباناں بولدی اے۔

جنوبی ایشیا وچ واقع ایہ مُلک اک نمایاں طور تے وڈے ڈائیسپورا دا ذریعہ وی اے، جیہناں وِچوں زیادہ تر خلیج فارس دے عرب ممالک وچ رہندے نیں، جیہناں دا تخمینہ لگ بھگ 4.7 ملیئن آبادی اے۔ شمال مغربی یورپ تے مغربی یورپ دوناں، جِتھے اک اندازے دے مطابق 2.4 ملیئن نیں۔ اس تعداد وچوں نِصف توں زیادہ برطانیا وچ مقیم نیں (برطانوی پاکستانی دیکھو)۔

## نسلی لسانی گروہ
پاکستان دے لوک مختلف نسلی گروہاں توں تعلق رکھدے نیں، جیہناں دی اکثریت ہند ایرانی زباناں دے مقامی بولن والیاں دی اے۔ نسلی طور تے ہند آریائی لوک مشرقی صوبیاں پنجاب، سندھ تے کشمیر تے شمال وچ گلگت بلتستان دے گلگت ریجن وچ آبادی دی اکثریت اُتے مشتمل نیں، جد کہ ایرانی لوک مغربی صوبیاں بلوچستان تے خیبر وچ اکثریت اُتے مشتمل نیں۔ بلتستان وچ زیادہ تر تبتی لوک آباد نیں۔ پاکستان وچ دراوڑ لوکاں دی اک غیر معمولی آبادی وی موجود اے، جیہناں وِچوں اکثریت جنوبی ہند دی اے جو اپنیاں جڑاں حیدرآباد دکن ورگیاں تاریخی شاہی ریاستاں نال جوڑدے نیں تے 1947ء وچ قیام پاکستان توں بعد ایتھے آئے۔

پاکستان دے نسلی لسانی گروہاں وچ پنجابی، سندھی، سرائیکی، پشتون، مہاجر، بلوچ، براہوئی، لاسی، ڈھاٹکی، پارکری، کوہستانی، کشمیری، شینا تے بلتی، بروشو تے چترالی وغیرہ شامل نیں۔

## ثقافت

1956ء دے آئین دے بعد توں اک اسلامی ریاست دے طور تے پاکستان دا وجود پاکستانی ثقافت تے روزمرہ دی زندگی دے بیشتر پہلوآں وچ بڑے پیمانے اُتے اسلام نوں داخل کرن دا باعث بنیا اے، جیہنے مسلم اکثریتی آبادی دی تاریخی اقدار تے روایات نوں ایہدے مطابق متاثر کیتا اے۔ شادی ویاہ تے دیگر اہم تقریبات ثقافت وچ علاقائی فرق نال نمایاں طور تے متاثر ہُندیاں نیں لیکن جِتھے ضرورت ہووے اوتھے عام طور تے اسلامی فقہ دی پیروی کیتی جاندی اے۔ پاکستان دا قومی لباس شلوار قمیض اے، جو بڑے پیمانے اُتے پہنیا جاندا اے۔ جد خواتین کچھ علاقیاں وچ شلوار قمیض پہندیاں نیں تاں اوہ عام طور تے اک لمبا سکارف یا شال پہندیاں نیں جیہنوں سر یا گلے وچ دوپٹا کہندے نیں۔ دوپٹے نوں شائستگی دی اک شکل دے طور تے وی استعمال کیتا جاندا اے۔

## مذہب
پاکستان سرکاری طور تے اسلام نوں اک ریاستی مذہب دے طور تے توثیق کرتدا اے تے پورے ملک وچ بڑے پیمانے اُتے حکمرانی وچ شریعت دا استعمال کردا اے۔ پاکستانیاں دی بھاری اکثریت مسلماناں دے طور تے شناخت کردی اے تے ایہ ملک انڈونیشیا توں بعد دنیا وچ مسلماناں دی دوسری سبھ توں زیادہ آبادی والا مُلک اے۔ دیگر اقلیتی مذہبی عقائد وچ ہندومت، مسیحیت، احمدیہ، سکھ مت، بہائی عقیدہ، زرتشتی تے کلاشا شامل نیں۔ پاکستان دی ہندو تے مسیحی اقلیتاں بالترتیب مُلک دے دوسرے تے تیسرے نمبر اُتے سبھ توں بڑے مذہبی گروہاں اُتے مشتمل نیں۔

### پاکستان وچ مذہبی آبادیات
کانگریس دارالکتب، پیو ریسرچ سینٹر، سی آئی اے، کتاب حقائق عالم، آکسفورڈ یونیورسٹی، یونیورسٹی آف پنسلوانیا تے ہوراں د‏‏ی جمع کيتی گئی معلومات دے مطابق پاکستان وچ مختلف عقائد دا فیصد تخمینہ مندرجہ ذیل ا‏‏ے۔

**[[اسلام]]**

اہل سنت – 80-95 فیصد

اہل تشیع – 5-20 فیصد

**ہور مذاہب**

مسیحیت - تقریباً 1.6 فیصد

ہندو مت - تقریباً 1.6 فیصد

بہائیت – 40000 تا 79000 

سکھ مت – 20000

زرتشتیت / پارسی – 600 / 20000 

احمدیہ - تقریباً 1.42 فیصد 

## تارکین وطن

پاکستانی تارکین وطن مشرق وسطا، یورپ، شمالی امریکا تے آسٹریلیا وچ نمایاں موجودگی برقرار رکھدے نیں۔ اقوام متحدہ دے اقتصادی تے سماجی امور دے محکمے دے مطابق، پاکستانی ڈائسپورا دنیا دا ستواں سبھ توں بڑا ڈائسپورا اے۔[49] حکومت پاکستان دی وزارت برائے سمندر پار پاکستانی افراد تے انسانی وسائل دی ترقی دے مطابق، تقریبن 8.8 ملیئن پاکستانی بیرون ملک مقیم نیں، جیہناں دی اکثریت (4.7 ملیئن توں زائد) خلیج فارس دے عرب مُلکاں وچ مقیم نیں۔

### آبادی بلحاظ ملک
بیرون ملک پاکستانیاں د‏‏ی آبادی بلحاظ ملک۔

### سمندر پار پاکستانیاں لئی قومی شناختی کارڈ (این آئی سی او پی - NICOP)
سمندر پار پاکستانیاں لئی کمپیوٹرائزڈ قومی شناختی کارڈ نو‏‏ں **این آئی سی او پی** وی کہیا جاندا ا‏‏ے جو **اوورسیز پاکستانی فاؤنڈیشن**، **وزارت محنت و افرادی قوت** تے **وزارت داخلہ** دے باہمی عزم تے کاوشاں نال **[[نادرا]]** نے سر انجام دتا۔
 

## حوالے


گٹھ:پاکستانی لوک
گٹھ:پاکستانی شخصیتاں
گٹھ:پاکستان دے نسلی گروہ
گٹھ:ہند۔آریائی اقوام
گٹھ:آبادیات پاکستان